અડધો કલાક થતા તેણે ભાગવાની કોશીષ કરી અને જયદેવ તથા ચાવડાએ તેને પછાડયો અને સુઈ રહેવા હુકમ કર્યો પરંતુ કોઈ બબાલ કરતા જ બંને જણા એ આ લુખ્ખાને દસેક મીનીટ સુધી સ્પેશ્યલ કાઠીયાવાડી મેથીપાક ખવરાવ્યો,આમ તો ગોવામાં આવો કોઈ બનાવ જ ન બને પરંતુ તેમાય પણજી પોલીસ હેડ કવાર્ટર સામે તો આવો કોઈ બનાવ બને તેની ત્યાંની જનતાને કોઈ કલલ્પના જ નહિ હોય ફિલ્મનું શુટીંગ થતુ હોવાનું જાણી ત્યાં જનતાના ટોળા શુટીંગ જોવા એકઠા થવા લાગ્યા ચાલીસ મીનીટ જેટલો સમય થઈ ગયો હતો ગોહિલ રીક્ષા લઈ આવ્યા અને ચાવડાએ લુખ્ખાને છેલ્લુ ગલોટીયું ખવરાવી ત્રણે જણા રીક્ષામાં બેસી ગયા રીક્ષા ડ્રાઈવરને રીક્ષા માપ્સા જવાની બોટના ધકકે લઈ લેવા કહ્યું બોટ તૈયાર જ હતી તેમાં બેસી ત્રણે જણા માપ્સા આવ્યા અને માપ્સાથી રીક્ષા લઈ આગ્વાદ ટેન્ટ સીટીમાં આવી ગયા.